પોલીસ સૂત્રોના જણાવ્યા અનુસાર વડોદરાના પ્રતાપનગર બ્રીજ પાસે આવેલી સાંઇવિલા સોસાયટી ખાતે રહેતા સંદીપકુમાર વિનોદકુમાર જોષી ગઇકાલે રાત્રે રોકડા રૂપિયા પચાસ હજાર લઇને તેની વરના કારમાં રાત્રીબજાર ખાતે જવા નીકળ્યા હતા. દિલ્હી સ્થિત કોલગર્લ એસ્કોર્ટ સર્વિસની વેબસાઇટ ચલાવતી અરવિંદ જૈન માટે નોકરી કરતો સંદીપકુમાર મૂળ ઉત્તરાખંડના બારાગુંડા ખાતેનો રહેવાસી હતો. અગાઉ તે દ્લીહના મલીકપુર કોહી વિસ્તારમાં રહેતો હતો. ૨૦૧૬માં તે વડોદરામાં રહેવા આવ્યો હતો. તેણે ચાઇનીઝની લારી પણ શરૂ કરી હતી. તેની સાથે સાથે વેબસાઇટ માટે કામ કરતો હતો. નોકરીમાંથી પગાર નિયમીત મળતો નહી હોવાથી તે છેલ્લા કેટલાક સમયથી અરવિંદ જૈન માટે કામ કરવાનું બંધ કરી દીધુ હતુ.